PressReader - Beeld: 2017-07-25 - ATKV se ak­sie wys wa­re kleu­re
ATKV se ak­sie wys wa­re kleu­re
Beeld - 2017-07-25 - Kommentaar - Max du P­reez
Dis ’n oom­blik van waar­heid in die klei­ne vir A­fri­kaans. Dis die oom­blik waar die op­regt­heid van die mooi­praat­jies oor in­klu­si­wi­teit, meer­ta­lig­heid, moe­der­taal­on­der­rig en A­fri­kaans as ’n ge­deel­de in­heem­se taal en brug­bou­er ge­toets word.
As jy reg­tig in dié ar­gu­men­te glo wat ge­reeld vir die be­vor­de­ring van A­fri­kaans by u­ni­ver­si­tei­te, sko­le, die staats­diens en o­pen­ba­re plek­ke ge­bruik word, gaan jy die ATKV se uit­reikak­sie na an­der taal­groe­pe, A­fri­kaans Plus, om­arm en in­spring om self daar­mee te help.
Maar as jy dit ver­dag maak, re­de­neer dat or­ga­ni­sa­sies soos die ATKV eint­lik net koes­te­ren­de hoe­kies vir wit A­fri­ka­ners be­hoort te skep en van ’n S­pur-soort boi­kot be­gin praat, dan moet jy eer­lik wees dat jy A­fri­kaans as wit ei­en­dom sien en nie be­lang stel om vrien­de vir die taal te maak nie.
Daar is ’n sterk po­li­tie­ke e­le­ment aan dié sa­ge, ’n soort skeids­lyn. As jy jou­self wit en een­kant wil hou en uit jou wit A­fri­ka­ner loop­graaf op an­der wil skreeu en ei­se stel, gaan jy nie van A­fri­kaans Plus hou nie. As jy glo ons A­fri­kaan­se men­se be­hoort ook oor taal­en kleur­gren­se heen uit te reik in ’n po­ging om die his­to­rie­se voor­oor­de­le teen ons en ons taal teen te werk en ons met die res van ons na­sie te help in­te­greer, gaan jy dit steun.
En so hier staan So­li­da­ri­teit en A­friForum ont­bloot vir wie hul­le reg­tig is en waar­voor hul­le reg­tig staan.
Ek praat nie nood­wen­dig van die skerp kom­men­taar, baie met ’n ras­sis­me-geur­tjie, wat deel­ne­mers aan ’n de­bat oor A­fri­kaans Plus op Ma­roe­la Me­dia, So­li­da­ri­teit se me­dia-arm, ge­le­wer het nie, hoe­wel die werk­li­ke ge­sig van So­li­da­ri­teit/A­friForum ge­woon­lik uit die hou­dings van hul on­der­steu­ners blyk, meer so as die glad­de uit­spra­ke van hul lei­ers.
Ek praat van F­lip Buys se kri­tiek op A­fri­kaans Plus. Kul­tuur­or­ga­ni­sa­sies moet eer­der “tuis­tes” vir A­fri­ka­ners skep “in ’n om­ge­wing waar baie men­se nie meer wel­kom voel nie”, skryf hy. Hy ig­no­reer al­les wat die ATKV oor sy nu­we i­ni­si­a­tief sê en maak as­of A­fri­kaans Plus “kul­tu­re­le self­moord” is om­dat dit A­fri­kaans en A­fri­ka­ners kwan­suis wil af­skeep. Die be­grip in­klu­si­wi­teit, skryf hy, “be­te­ken eer­der dat al­le ta­le se ver­e­ni­gings met me­kaar moet saam­werk om al die land se ta­le te be­vor­der”. O­ver­ge­set syn­de: As die Zoe­loes en die Tswa­nas die ATKV nie vir sa­me­wer­king nooi nie, moet die ATKV hul­le ook nie nooi nie.
Dalk ver­draai Buys die ATKV se woor­de doel­be­wus om­dat hy sy or­ga­ni­sa­sie se (aan­sien­li­ke) fi­nan­si­ë­le be­lan­ge wil be­skerm. So­li­da­ri­teit het im­mers die FAK in sy kraal met lid­maat­skap wat “min­stens” R50 per maand kos. Men­se be­hoort nie mak­lik aan die FAK én die ATKV nie. (Die FAK sê dit is ’n plek waar jy met trots jou “A­fri­ka­ne ri­den­ti­teit” kan uit­leef, so dit is nie in die eer­ste plek ’n taal- en kul­tuur or­ga­ni­sa­sie nie.)
As A­fri­kaans Plus reg­tig mo­men­tum kry, kan dit een van die heel bes­te in­spui­tings vir die taal se­dert 1994 wees en som­mer ook help om A­fri­kaan­se men­se ’n nu­we ver­hou­ding met hul land­ge­no­te wat an­der in­heem­se ta­le praat te laat ont­wik­kel.
Die ATKV bly on­be­skaamd A­fri­kaans. A­fri­kaans Plus is ’n uit­brei­ding van die ver­e­ni­ging se be­staan­de pro­gram­me om vrien­de vir A­fri­kaans te maak, na meer as net A­fri­kaan­se sko­le uit te reik en om meer­ta­lig­heid te be­vor­der. Dit is ’n be­ves­ti­ging van die ATKV se vi­sie en mis­sie, sê Dei­dré le Ha­nie, nu­we be­stu­ren­de di­rek­teur, “dat die A­fri­kaan­se taal, kul­tuur, ken­nis en kre­a­ti­wi­teit on­mis­baar deel is van na­sie­bou, ver­soe­ning en ’n suk­ses­vol­le Suid-A­fri­ka”.
Ek het pas ’n be­taal­de (R81 per maand) ATKV-lid ge­word.
QD210736 - 2017-07-25
Hoekom is daar 'n deel van my wat ja wil sê? Nou dat ek Andre se kommentaar gelees het stem ek beslis saam met Max. Om Max te beledig gaan hom (Andre) beslis niks in die sak bring nie. Miskien identifiseer hy homself met Max se woorde " As jy jouself wit en eenkant wil hou en uit jou wit Afrikaner loopgraaf op ander wil skreeu en eise stel, gaan jy nie van Afrikaans Plus hou nie.." Ek persoonlik is 'n swart taal magtig en ek glo dat ATKV Plus baie nodig is in die toekoms ter uitbreiding van ons taal. Dit sal beslis positiewe gevolge hê. Ons moet ook nie ons Kaapse mense vergeet nie. Hulle is trots Afrikaans. Max, jy het seker Solidariteit se stryd vir 'n gekleurde offisier in die gevangenis, wat nie bevorder sou word nie, gemis!
Andre Van Zyl - 2017-07-25
Ek glo ons moet altyd oop wees vir ander kulture dit is reg.
Wat ek nie verstaan nie is dat mense soos Max du Preez veg vir die ander kultuur groepe. Kan hulle nie maar self begin veg vir hulle regte nie. Hoekom het hulle Max du Preez nodig om dit te doen. Max se rak leefte is verby. Hy sien hom nog as 'n vegter soos hy was met sy koerantjie soveel jare gelede. Laat die ander taal en kultuur groepe vir hulle self veg. Geniet jou aftrede Max.